Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 766/12/3307	Prievidza, 5.3.2013
EEČ : 2-27-56-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci mu zo Zákona o rodine vyplýva povinnosť starať sa o výživu svojich detí a rozsudkom Okresného súdu Prievidza č. 4P/19/2007-64 zo dňa 22.1.2008, ktorý nadobudol právoplatnosť dňa 7.3.2008, bol s účinnosťou od 1.3.2007 zaviazaný  prispievať na výživu svojho syna mal. XXXXX, nar. XXXXX, sumou 3000,-Sk (99,58,- €) mesačne vopred najneskôr do 10-teho dňa v mesiaci k rukám matky XXXXX, nar. XXXXX, túto povinnosť si v Prievidzi a všade tam, kde sa zdržiaval v období od 1.6.2012 do 28.2.2013, úmyselne neplnil tým, že hoci do 9.10.2012 mal príjem zo živnosti, jej prevádzkovanie od uvedeného dátumu pozastavil, následne sa zaevidoval ako uchádzač o zamestnanie na Úrade práce, sociálnych vecí a rodiny, nepožiadal o dávky v hmotnej núdzi ako sociálne odkázaná osoba a vyživovaciu povinnosť si splnil v mesiaci august 2012 vo výške 110,-€, v mesiaci november 2012 vo výške 100,-€, v mesiaci december 2012 vo výške   130,-€ a v mesiaci február 2012 vo výške 100,-€ a 457,-€, pričom dňa 8.1.2011 bol prepustený z výkonu trestu odňatia slobody, ktorý mu bol uložený za prečin zanedbania povinnej výživy podľa § 207 ods. 2 Trestného zákona, pričom do dnešného dňa mal XXXXX zaplatiť výživné vo výške 896,22,- €

lebo zanikla trestnosť činu
Odôvodnenie:
Vyšetrovateľ Okresného riaditeľstva PZ Prievidza, Odboru kriminálnej polície uznesením č. ORP-717/OVK-PD-2012 zo dňa 3.10.2012 začal trestné stíhanie a dňa 22.1.2013 podľa § 206 ods. 1 Tr. poriadku vzniesol obvinenie XXXXX pre prečin zanedbania povinnej výživy podľa § 207 ods. 1, 3 písm. c) Tr. zákona na tom skutkovom základe, že hoci mu zo Zákona o rodine vyplýva povinnosť starať sa o výživu svojich detí a rozsudkom Okresného súdu Prievidza č. 4P/19/2007-64 zo dňa 22.1.2008, ktorý nadobudol právoplatnosť dňa 7.3.2008, bol s účinnosťou od 1.3.2007 zaviazaný  prispievať na výživu svojho syna mal. XXXXX, nar. XXXXX, sumou 3000,-Sk (99,58,- €) mesačne vopred najneskôr do 10-teho dňa v mesiaci k rukám matky XXXXX, nar. XXXXX, túto povinnosť si v Prievidzi a všade tam, kde sa zdržiaval v období od 1.6.2012 doposiaľ, úmyselne neplnil tým, že hoci do 9.10.2012 mal príjem zo živnosti, jej prevádzkovanie od uvedeného dátumu pozastavil, následne sa zaevidoval ako uchádzač o zamestnanie na Úrade práce, sociálnych vecí a rodiny, nepožiadal o dávky v hmotnej núdzi ako sociálne odkázaná osoba a vyživovaciu povinnosť si splnil v mesiaci august 2012 vo výške 110,-€ a v mesiaci november 2012 vo výške 100,-€, pričom dňa 8.1.2011 bol prepustený z výkonu trestu odňatia slobody, ktorý mu bol uložený za prečin zanedbania povinnej výživy podľa § 207 ods. 2 Trestného zákona, pričom ku dnešnému dňu dlhuje oprávnenej XXXXX výživné vo výške 586,64,- €.

Po skončení skráteného vyšetrovania doručil vyšetrovateľ PZ tunajšej  prokuratúre vyšetrovací spis s návrhom na zastavenie trestného stíhania. 	
					
Z vyšetrovacieho spisu vyplýva, že návrh vyšetrovateľa  je dôvodný, pretože vo veci prichádza do úvahy zastavenie trestného stíhania z dôvodu účinnej ľútosti v zmysle § 86 písm. a/ Tr. zákona.

Podľa § 86 písm. a) Tr. zákona trestnosť trestného činu zanedbania povinnej výživy podľa § 207 Tr. zákona  zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Obvinený XXXXX mal zaplatiť poškodenej XXXXX na výživnom za obdobie od 1. 6. 2012 do dnešného dňa 896,22,- €. Obvinený zaplatil poškodenej XXXXX  v mesiaci august 2012 sumu 110,-€ a v mesiaci november 2012 sumu 100,-€, v mesiaci december 2012 sumu 130,-€ a v mesiaci február 2013 sumu 100,-€ a 457,-€. Z uvedeného vyplýva, že obvinený XXXXX svoju vyživovaciu povinnosť dodatočne splnil        v  plnom  rozsahu vo výške 897,-€.

Z vyšetrovacieho spisu, konkrétne zo zápisnice o výsluchu poškodenej XXXXX  vyplýva, že trestný čin obvineného nemal trvalo nepriaznivé následky. 

	Keďže sú splnené všetky podmienky účinnej ľútosti v zmysle § 86 písm. a/  Tr. zákona,  rozhodla som tak, ako je uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Nadežda Sumilasová
prokurátorka